Diari Oficial de la Generalitat Valenciana


Sumari del DOGV 9573, del 13-04-2023 (2023/3743)

RESOLUCIÓ de 3 d'abril de 2023, de la consellera d'Innovació, Universitats, Ciència i Societat Digital, per la qual es nomenen dues vocals del Consell Social de la Universitat Politècnica de València.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9573

Data del DOGV
:   13-04-2023

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2023/3743


Data del document
:   03-04-2023

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Resolució

Descriptors 

:   * Conselleria d'Innovació, Universitats, Ciència i Societat Digital
    * Consell Social d'Universitats

RESOLUCIÓ de 3 d'abril de 2023, de la consellera d'Innovació, Universitats, Ciència i Societat Digital, per la qual es nomenen dues vocals del Consell Social de la Universitat Politècnica de València. [2023/3743]  
La Llei orgànica 6/2001, de 21 de desembre, d'universidades, assigna a les comunitats autònomes la competència per a regular la composició i funcions del Consell Social i la designació dels membres no acadèmics d'aquest entre personalitats de la vida cultural, professional, econòmica, laboral i social.  
La Llei 2/2003, de 28 de gener, de la Generalitat, de consells socials de les universitats públiques valencianes, regula en l'article 5 la composició i estableix en l'apartat tres els vocals no nats en representació del consell de govern de la universitat.  
El Consell de Govern de la Universitat Politècnica de València, en la sessió de 2 de febrer de 2023, ha designat, com a representants del Consell de Govern en el Consell Social, Rayan Faiz, en representació de l'alumnat, en substitució de Lea Olcina Botella, i a José Alberto Conejero Casares, en representació del professorat, en substitució de Manuel Augusto Pulido Velázquez.  
Vist el que s'ha exposat, de conformitat amb el que estableixen els articles 5 i 6 de la Llei 2/2003, de 28 de gener, de consells socials de les universitats públiques valencianas, i la proposta de la directora general d'Universitats i de conformitat amb aquesta, i en virtut de les competències atribuïdes pel Decret 243/2019, de 25 d'octubre, del Consell, d'aprovació del Reglament orgànic i funcional de la Conselleria d'Innovació, Universitats, Ciència i Societat Digital, resolc:  
  
  
Primer  
Nomenar vocals del Consell Social de la Universitat Politècnica de València, designats pel Consell de Govern d'aquesta universitat,  
Rayan Faiz, en representació de l'estudiantat, en substitució de Lea Olcina Botella.  
José Alberto Conejero Casares, en representació del professorat, en substitució de Manuel Augusto Pulido Velázquez.  
  
Segon  
Aquesta resolució farà efecte des del dia de la publicació en el Diari Oficial de la Generalitat Valenciana.  
De conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, la present resolució, que posa fi a la via administrativa, podrà ser objecte de recurs potestativament en reposició o bé caldrà plantejar directament recurs contenciós administratiu, en els terminis i davant els òrgans que s'indiquen a continuació:  
a) El recurs de reposició ha d'interposar-se davant la consellera d'Innovació, Universitats, Ciència i Societat Digital en el termini d'un mes a comptar de l'endemà de ser publicada en el Diari Oficial de la Generalitat Valenciana.  
b) El recurs contenciós administratiu haurà d'interposar-se davant el Tribunal Superior de Justícia de la Comunitat Valenciana en el termini de dos mesos a comptar de l'endemà de ser publicada en el Diari Oficial de la Generalitat Valenciana.  
  
Alacant, 3 d'abril de 2023.- La consellera d'Innovació, Universitats, Ciència i Societat Digital: Josefina Bueno Alonso.